OPIS POSLOVA RADNIH MJESTA

RAČUNOVODSTVENI REFERENT-KNJIGOVOĐA MATERIJALNOG KNJIGOVODSTVA

Obavlja kalkulaciju primki i brine o ažurnosti istih, obavlja obračun utroška po ustrojstvenim jedinicama, izrađuje preglede o količinskom i vrijednosnom prometu pojedinih vrsta materijala, kao i druge ispise prema potrebama ostalih korisnika podataka, sastavlja inventurne liste i knjiži inventurne razlike te obavlja usklađenje s Glavnom knjigom II.

Pravni izvori za pripremanje kandidata/kinja za testiranje:

Pravilnik o proračunskom računovodstvu i računalnom planu (Narodne novine br. 124/2014, 115/2015, 87/2016, 3/2018, 126/2019 i 108/2020)

RAČUNOVODSTVENI REFERENT LIKIVIDATURE

Unosi dokumente (račune) u pomoćne knjige, vodi evidenciju o poslanim dokumentima na ovjeru i rokovima vraćanja, kontrolira priloge (narudžbenica, zapisnik ili primka, veza s ugovorom), obrađuje primke, kontaktira s partnerima radi usklađenja salda, šalje opomene, IOS obrasce, daje prijedloge za otpis spornih potraživanja, potpisane račune razvrstava prema pozicijama i valuti plaćanja, plaća račune prema dospijećima i raspoloživosti sredstava na žiro-računu, daje nalog za podizanje gotovine (čekom), obavlja kompenzacije, cesije i PEC-ove, obračunava kamate (redovne i zatezne), svakodnevno prati evidenciju neplaćenih računa, obavlja druge poslove unutar Odjela.

Pravni izvori za pripremanje kandidata/kinja za testiranje:

Pravilnik o proračunskom računovodstvu i računalnom planu (Narodne novine br. 124/2014, 115/2015, 87/2016, 3/2018, 126/2019 i 108/2020)

RAČUNOVODSTVENI REFERENT OBRAČUNA PLAĆA

Priprema podatke za knjiženje plaće za svakog djelatnika od rješenja o prijemu u službu i rješenja o plaći do unosa podataka o obustavama, šalje specifikacije o obustavljenim kreditima i uplaćenim plaćama, kompletira dokumentaciju o isplaćenom bolovanju na teret HZZO i Croatia osiguranja i popunjava potrebne obrasce za refundaciju istih, izdaje potvrde o plaći na zahtjev djelatnika, te upisuje podatke i ovjerava obrasce za kredite, popunjava obrasce za mirovinu (M4), dostavlja dokumentaciju kadrovskoj službi za provedbu prijave (M2), odlaže dokumentaciju, obavlja ostale poslove u djelokrugu rada unutar Odjela.

Pravni izvori za pripremanje kandidata/kinja za testiranje:

1. Kolektivni ugovor za državne službenike i namještenike (Narodne novine br. 112/207, 12/2018, 2/2019, 119/2019, 66/2020)
2. Zakon o porezu na dohodak (Narodne novine br. 115/2016, 106/2018, 121/2019, 32/2020 i 138/2020)- dio drugi, poglavlje II., III. i IV.
3. Zakon o doprinosima (Narodne novine br. 84/2008, 152/2008, 94/2009, 18/2011, 22/2012, 144/2012), 148/2013, 41/2014, 143/2014 i 115/2016, 106/2018)-glava IV. od članka 18. do 26.
4. Ovršni zakon (Narodne novine br. 112/2012, 25/2013, 93/2014, 55/2016, 73/2017, 131/2020)- glava 13.

UPRAVNI REFERENT

Obavlja poslove i vodi upravni postupak u svezi prijave i odjave prebivališta, prijave promjene adrese stanovanja, prijave boravišta i određivanja MBG-a, izdavanja osobnih iskaznica, izdavanja putnih isprava, odjave osoba kojima je prestalo hrvatsko državljanstvo, ažurira podatke u službenim evidencijama koje se povodom obavljanja navedenih poslova vode na informacijskom sustavu MUP-a, izdaje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanja oružnih listova za držanje, držanje i nošenje oružja, odobrenja za držanje oružja, potvrda o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola, registracije vozila; odjave vozila; promjene vlasnika vozila, tehničkog stanja vozila, provodi postupak izvršenja zaštitne mjere zabrane upravljanja motornim vozilom; izdaje nalog za utiskivanje broja šasije; izdaje izvozne i pokusne pločice, vodi evidencije vozača i vozačkih dozvola, registracije cestovnih vozila, izdanih izvoznih pločica i pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela, te po članku 18. Ovršnog zakona; obavlja poslove vođenja dosjea vozila, ustrojava ih, obrađuje, nadopunjuje podacima o nastalim promjenama, arhivira dosjee te obavlja sve druge poslove vezane za vozila. Obavlja poslove i vodi upravni postupak u svezi odobrenja za privremeni boravak, odobrenja stalnog boravka, izdavanja radne odnosno poslovne dozvole, izdavanja putnih isprava za strance, izdavanja osobnih iskaznica za stranca, produženja putne vize, prijave i odjava boravišta i prebivališta, odnosno prijava promjene adrese stranaca, izdaje potvrde o izvršenim prijavama i o prijavi rada bez radne odnosno poslovne dozvole. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva. Obavlja i druge povjerene mu poslove i zadatke iz područja upravnih poslova.

Pravni izvori za pripremanje kandidata/kinja za testiranje:

* Zakon o općem upravnom postupku (Narodne novine br. 47/2009, 110/2021)
* Uredba o uredskom poslovanju (Narodne novine br. 7/2009, 75/2021)
* Zakon o prebivalištu (Narodne novine br. 144/2012, 158/2013)
* Zakon o osobnoj iskaznici (Narodne novine br. 62/2015, 42/2020, 144/2020)
* Zakon o putnim ispravama hrvatskih državljana (Narodne novine br. 77/99, 133/2002, 48/2005, 74/2009, 154/2014, 82/2015, 42/2020)
* Zakon o nabavi i posjedovanju oružja građana, Narodne novine 94/18 i 42/20
* Pravilnik o vozačkim dozvolama (Narodne novine br. 43/2013, 77/2013, 155/2013, 18/2015, 33/2016, 108/2016 i 86/2017)

**Plaća radnih mjesta** određena je Uredbom o nazivima radnih mjesta i koeficijentima složenosti poslova u državnoj službi (Narodne novine, br. 37/2001, 38/2001. 71/2001, 89/2001, 112/2001, 7/2002,17/2003, 197/2003, 21/2004, 25/2004, 66/2005, 131/2005, 11/2007, 47/2007. 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014,94/2014,140/2014, 151/2014, 76/2015, 100/20, 71/2018,73/2019 i 63/2021) i Odlukom o visini osnovice za plaće državnih službenika i namještenika (Narodne novine, br. 40/2009).

Spomenuti propisi mogu se pronaći na web stranicama [Narodnih novina](https://www.nn.hr/).